Document ID: 32010R0944

REGOLAMENT TAL-KUMMISSJONI (UE) Nru 944/2010
tal-20 ta’ Ottubru 2010
li jirratifika r-Regolament (UE) Nru 902/2010 li jistabbilixxi l-valuri fissi tal-importazzjoni għad-determinazzjoni tal-prezz ta’ dħul ta’ ċertu frott u ħaxix
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (ir-Regolament “Waħdieni dwar l-OKS”) (1),
Wara li kkunsidrat ir-Regolament tal-Kummissjoni (KE) Nru 1580/2007 tal-21 ta’ Diċembru 2007 li jistabbilixxi regoli ta’ implimentazzjoni tar-Regolamenti tal-Kunsill (KE) Nru 2200/96, (KE) Nru 2201/96 u (KE) Nru 1182/2007 fis-settur tal-frott u ħxejjex (2), u b’mod partikolari l-Artikolu 138(1) tiegħu,
Billi:
(1)
Verifika wriet li sar żball ta’ kalkolu fl-Annessi għar-Regolament tal-Kummissjoni (KE) Nru 902/2010 (3).
(2)
Ir-Regolament (UE) Nru 902/2010 għandu jigi emendat kif meħtieġ.
(3)
L-applikazzjoni tal-valur fiss tal-importazzjoni rettifikata għandha tkun intalbet mill-parti interessata, sabiex din tal-aħħar ma tbatix retroattivament minn konsegwenzi li jġibu żvantaġġ,
ADOTTAT DAN IR-REGOLAMENT:
Artikolu 1
L-Anness għar-Regolament (UE) Nru 902/2010 huwa emendat kif stipulat fl-Anness għal dan ir-Regolament.
Artikolu 2
Fuq talba tal-parti interessata, l-uffiċċju tad-dwana fejn tkun ġiet irreġistrata l-importazzjoni għandu jagħti rifużjoni parzjali tad-dazji doganali għall-prodotti li joriġinaw mill-pajjiżi terzi kkonċernati u li jkunu tqiegħdu fiċ-ċirkolazzjoni ħielsa matul il-perjodu bejn id-9 ta’ Ottubru 2010 u l-11 ta’ Ottubru 2010.
L-applikazzjonijiet għar-rifużjoni għandhom jitressqu sa mhux aktar tard mill-aħħar jum tat-tielet xahar wara d-dħul fis-seħħ ta’ dan ir-Regolament, u għandu jkollhom magħhom id-dikjarazzjoni tat-tqegħid fiċ-ċirkolazzjoni ħielsa għall-importazzjoni kkonċernata.
Artikolu 3
Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, l-20 ta’ Ottubru 2010.

Labels: 2
17
6